Comprimario

Mae comprimario yn rôl gefnogol fach mewn opera  neu bale  (neu'r perfformiwr sy'n perfformio'r rolau hynny). http://patriciagray.net/Operahtmls/terms.html Mae'r gair yn deillio o'r Eidaleg "con primario", neu "gyda'r prif", sy'n golygu nad yw'r rôl na chanwr comprimario yn brif rôl  neu'n ganwr sy'n canu prif ran. Mae'r term fel arfer yn cyfeirio at gymeriadau nad ydyn nhw'n canu unrhyw ariâu hyd lawn na golygfeydd hir.(Noder: nid yw cymeriadau mud nad ydyn nhw'n canu o gwbl, yn cael eu hystyried yn comprimarios ).

Dechreuodd llawer o gantorion eu gyrfaoedd fel cantorion comprimario. Mae llawer o rai eraill yn dod â'u gyrfaoedd i ben yn y ffordd honno pan fyddant yn mynd yn rhy fethedig i ymdopi â rolau hir; mae rhai wedi gwneud gyrfa allan o ganu rhannau o'r fath. Ymhlith y rhai hyn mae cantorion fel Anthony Laciura,  Jean Kraft, Nico Castel a Charles Anthony o'r Opera Metropolitan; mae eraill yn cynnwys Nelda Garrone, Plinio Clabassi a Karl Dönch.

 Rolau comprimario nodedig 
Ymhlith y rolau comprimario nodedig, mewn operâu sy'n cael eu perfformio'n aml, mae:

 Don Curzio, Antonio, a Barbarina yn Le nozze di Figaro,
 Llefarydd y Deml, y Ddau Ddyn mewn Arfwisg, a dau o'r offeiriaid yn Y Ffliwt Hud, 
 Rhingyll yr Heddlu ac Ambrogio yn Farbwr Sevilla,
 Gwarchodwr carchar yr Iarll Monterone, gwraig Iarll Ceprano, y macwy, a Giovanna y nyrs, yn Rigoletto,
 Y Cennad yn Aida,
 Iarll Lerma a’r Llais o’r Nefoedd yn Don Carlos,
 Y gwyliwr liw nos yn Die Meistersinger von Nürnberg,
 Y Bugail yn Tristan und Isolde,
 Y llywiwr yn Der fliegende Holländer
 Y meddyg a'r ysbrydion yn Macbeth,
 Y Barnwr a Silvano yn Un ballo in maschera,
 Aderyn y goedwig yn Siegfried
 Y pedwar uchelwr sy'n cynllwynio gyda Friedrich von Telramund yn Lohengrin
 Marchogion y Greal (sydd efo darnau unigol) a'r Ysweiniaid yn Parsifal,
 Y Carcharor Cyntaf a'r Ail yn Fidelio,
 Y Swyddog Heddlu a'r Notari yn Der Rosenkavalier, 
 Yr ail Swyddog Heddlu a Shchelkalov yn Boris Godunov
 Y gwneuthurwr wigiau a'r Gwas bach yn Ariadne auf Naxos
 Y Cofrestrydd Priodasau yn Madama Butterfly
 Y Mandarin yn Turandot
 Gwas Orest yn Elektra
 Frasquita a Mercedes yn Carmen 
Bardolfo a Pistola yn Falstaff 

 Cyfeiriadau 

Categori:Cerddoriaeth yr Eidal
Categori:Geirfa cerddoriaeth
Categori:Opera